న్యూఢిల్లీ, ఫిబ్రవరి 1: పెద్ద నోట్ల రద్దు తర్వాత నరేంద్ర మోదీ సర్కారు మరోసారి నల్లధనంపై కత్తి దూసింది. సమాంతర ఆర్థిక వ్యవస్థను కుదిపేసే సంచలనాత్మక నిర్ణయం తీసుకుంది. మూడు లక్షల రూపాయలకు మించిన నగదు లావాదేవీలు చెల్లబోవని ప్రకటించింది. వాటిని చట్ట విరుద్ధంగా ప్రకటిస్తూ ఆదాయ పన్ను చట్టానికి సవరణ చేయబోతోంది. 269ఎస్టీ అనే కొత్త నిబంధన చేరుస్తోంది. సంబంధిత సవరణ బిల్లును ప్రస్తుత ఆర్థిక బిల్లు(బడ్జెట్)కు అనుబంధంగా సభ ముందుకు తేనున్నారు. ఏప్రిల్ 1 నుంచి కొత్త నిబంధన అమల్లోకి వస్తుంది. నల్లధనానికి మూలం భారీ మొత్తాల్లో జరిగే నగదు లావాదేవీలే. ప్రస్తుతం నగదు లావాదేవీల మీద ఎలాంటి నియంత్రణా లేదు. భారీ మొత్తం క్యాష్లో చెల్లిస్తే పాన్ నంబరు అడుగుతారంతే. ఇప్పుడు తాజాగా వ్యక్తుల మధ్య లావాదేవీలకు రూ.3 లక్షల గరిష్ఠ పరిమితి పెట్టారు. ఇది రియల్ ఎస్టేట్ మొదలు చిట్ఫండ్లు, వ్యక్తుల మధ్య రుణాలు, హోల్సేల్ మార్కెట్లు, ధాన్యం మార్కెట్ల వంటి అనేక రంగాల్లో చెల్లింపులపై ప్రభావం చూపనుంది. రియల్ ఎస్టేట్ వంటి కొన్ని రంగాల్లో మందగమనానికీ అవకాశం ఉంది. పెద్ద నోట్ల రద్దుతో సమాంతర ఆర్థిక వ్యవస్థ దాదాపుగా స్తంభించిపోయింది. తిరిగి కొత్త నోట్లు మార్కెట్లో ఇప్పుడిప్పుడే విస్తరిస్తున్నాయి. ఇంతలోనే రూ.3 లక్షలకు మించిన నగదు లావాదేవీలపై నిషేధం పెట్టడంతో సమాంతర ఆర్థిక వ్యవస్థకు కోలుకొనేందుకు వీలు చిక్కలేదు. ఆర్థిక వేత్తలు కూడా ఈ నిర్ణయాన్ని స్వాగతిస్తున్నారు. దీనికితోడు రాజకీయ పార్టీలకు, ట్రస్ట్లకు ఇచ్చే నగదు విరాళాలను రూ.2 వేలకు కుదించడమూ క్యాష్ ప్రభావాన్ని తగ్గించడం కోసమే. నల్లధనంపై విచారణ సందర్భంగా సుప్రీంకోర్టు నియమించిన సిట్ ఒక నివేదికను ఇచ్చింది. అందులో పలు సిఫార్సులు చేసింది. ఆ సిఫార్సుల్లో రూ.3 లక్షల పరిమితి ఒకటి. సిట్ సిఫార్సును అమలు చేస్తున్నట్లు ఆర్థిక మంత్రే తన బడ్జెట్ ప్రసంగంలో చెప్పారు. సిట్ చైర్మన్ జస్టిస్ ఎం.బి.షా గత జూలైలో సుప్రీంకోర్టుకు నివేదికను సమర్పించారు.
newdhilly, fibravari 1: pedda notla raddu tarvaata narendra modii sarkaaru marosari nalladhanampai katti doosindi. samantara aardhika vyavasthanu kudipese sanchalanaatmaka nirnayam teesukundi. moodu lakshala roopaayalaku minchina nagadu lavadevilu chellabovani prakatinchindi. vaatini chatta viruddhamgaa prakatistuu aadaaya pannu chattaniki savarana cheyabotondi. 269esty ane kotta nibandhana cherustondi. sambandhita savarana billunu prastuta aardhika billu(budget)ku anubandhamgaa sabha munduku tenunnaru. epril 1 nunchi kotta nibandhana amalloki vastundi. nalladhanaaniki moolam bhari mottaallo jarige nagadu lavadevile. prastutam nagadu lavadevila meeda elanti niyantranaa ledu. bhari mottam cashlo chelliste pan nambaru adugutarante. ippudu taajaagaa vyaktula madhya lavadevilaku roo.3 lakshala garishta parimiti pettaaru. idhi riyal estate modalu chitfandlu, vyaktula madhya runaalu, holsel marketlu, dhaanyam marketla vanti aneka rangaallo chellimpulapai prabhaavam chuupanundi. riyal estate vanti konni rangaallo mandagamanaanikee avakaasam undi. pedda notla raddutho samantara aardhika vyavastha daadaapugaa stambhinchipoyindi. tirigi kotta notlu marketlo ippudippude vistaristunnaayi. intalone roo.3 lakshalaku minchina nagadu lavadevilapai nishedham pettadamtho samantara aardhika vyavasthaku kolukonenduku veelu chikkaledu. aardhika vettalu kuudaa ee nirnayaanni swaagatistunnaaru. deenikitodu rajakeeya paarteelaku, trustlaku iche nagadu viraalaalanu roo.2 velaku kudinchadamuu kyash prabhaavaanni tagginchadam kosame. nalladhanampai vichaarana sandarbhamgaa supreenkortu niyaminchina sit oka nivedikanu ichindi. andulo palu sifaarsulu chesindi. aa sifarsullo roo.3 lakshala parimiti okati. sit sifaarsunu amalu chestunnatlu aardhika mantre tana budget prasangamlo cheppaaru. sit chairman justis em.bi.shaa gatha juulailoo supreenkortuku nivedikanu samarpinchaaru.